钦定古今图书集成/明伦汇编/交谊典/第001卷 > 《礼记》 > 《曲礼上》
## 钦定古今图书集成/明伦汇编/交谊典/第001卷 > 《礼记》 > 《曲礼上》

贤者狎而敬之。

〈注〉狎，习也，近也。谓附而近之。习其所行也。

畏而爱之，

〈注〉心服曰“畏。”

爱而知其恶，憎而知其善。

〈注〉谓“凡与人交。不可以己心之爱憎。诬人之善恶。”

又

很毋求胜，分毋求多。

〈注〉“为伤”平也很。也。谓争讼也。

疑事毋质。

〈注〉“质”，成也。彼己俱疑而已成，言之终不然，则伤知

直而勿有。

〈注〉“直”，正也。己若不疑，则当称“师友”而正之，《谦》也。〈疏〉此一节总明爱敬、安危、“忠信”之事。〈集说〉蓝田吕氏曰：“君子之于贤者，狎之非徒爱也，以其道可尊，故敬之。畏之非徒敬也，以其德可慕，故爱之。狎而敬之，交可久也；畏而爱之，情可亲也。君子之于众人，则有私爱也，不敢蔽其恶；有私恶也，不敢掩其善。”严陵方氏曰：“狎有近习意。狎以迹而敬以心，畏其威而爱其德，非特言人之于贤当如是也，又以见贤于人者，能使人如是焉。爱憎，私情也；善恶，公义也。情之所爱，不必皆善，故必知其为恶；情之所憎，不必皆恶，故必知其为善。”新安朱氏曰：“人之常情，与人亲狎则敬弛，有所畏敬则爱衰，惟贤者乃能狎而敬之，是以虽亵而不慢；畏而爱之，是以貌恭而情亲也。己之爱憎，或出私心，而人之善恶，自有公论”，唯贤者存心中正，乃能不以此而废彼也。六句文意大同，皆蒙“贤者”二字为文。言皆众人所不能，唯贤者乃能之耳。〈按朱子释贤者二字之义与诸儒不同今并存之〉

又

年长以倍，则父事之。

〈注〉谓年二十于四十者。人年二十。弱冠成人。有为人父之端。今四十于二十者。有子道。《内则》曰：“年二十。惇行孝弟。”

十年以长，则兄事之。五年以长，则肩随之。群居五人，
则长者必异席。

〈疏〉此一节，明“泛交”之礼。

又

侍坐于所，尊敬毋馀席。

〈注〉必尽其所近尊者之端，为有后来者。

见同等不起。

〈注〉不为私敬。

上“客起。”

〈注〉敬尊者！

又

交游之仇不同国，